 

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinski načelnik**

KLASA: 402-02/25-01/02

URBROJ: 2178-12-01-25-2

Velika Kopanica, 14. veljače 2025. godine

Na temelju članka 48. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19, 144/20), Zakona o udrugama („Narodne novine“ broj 74/14, 70/17, 98/19 i 151/22), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te članka 48. Statuta Općine Velika Kopanica („Službeni vjesnik Brodsko-posavske županije“ br. 4/20, 11/21 i 31/23), načelnik Općine Velika Kopanica dana 14. veljače 2025. godine, donosi

**ODLUKU**

**o načinu raspodjele raspoloživih sredstava iz Proračuna Općine Velika Kopanica**

**za 2025. godinu namijenjenih za financiranje** **programa/projekata javnih potreba**

**u području, sporta, kulture i ostalih društvenih djelatnosti**

**Članak 1.**

Ovom Odlukom utvrđuje se način raspodjele sredstava namijenjenih za financiranje programa/projekata javnih potreba u području, sporta, kulture i ostalih društvenih djelatnostikoje provode udruge na području Općine Velika Kopanica u 2025. godini iz raspoloživih sredstava Općine Velika Kopanica, u ukupnom iznosu od 85.500,00 eura.

**Članak 2.**

Sredstva navedena u točki I. raspodijeliti će se na temelju Javnog natječaja za financiranje programa/projekata javnih potreba u području, sporta, kulture i ostalih društvenih djelatnostiOpćine Velika Kopanica u 2025. godini (u daljnjem tekstu: Javni natječaj) u skladu s dokumentacijom za provedbu Javnog natječaja koja je sastavni dio ove Odluke.

**Članak 3.**

Dokumentacija za provedbu Javnog natječaja iz članka 2. ove Odluke obuhvaća:

1. tekst javnog natječaja,

2. upute za prijavitelje,

3. obrazac opisa programa/projekta,

4. obrazac proračuna programa/projekta;

5. obrazac Izjave o partnerstvu;

6. obrazac Izjave o nepostojanju dvostrukog financiranja;

7. Pravilnik o financiranju javnih potreba Općine Velika Kopanica;

8. obrazac za ocjenjivanje;

9. obrazac ugovora o dodjeli sredstava;

10. obrazac opisnog izvještaja;

11. obrazac financijskog izvještaja.

**Članak 4.**

Poziv i dokumentacija za provedbu Javnog natječaja iz članka 3. objavljuje se na mrežnoj stranici Općine Velika Kopanica [www.velikakopanica.hr](http://www.velikakopanica.hr).

**Članak 5.**

Općinski načelnik Općine Velika Kopanica je Odlukom o imenovanju Povjerenstva za provedbu Javnog natječaja za sufinanciranje programa/projekata javnih potreba u području sporta, kulture i ostalih društvenih djelatnosti na području Općine Velika Kopanica (KLASA: 402-02/25-01/02, URBROJ: 2178-12-01-25-1), imenovao Povjerenstvo za udruge koje će provesti Javni natječaj - postupak otvaranje prijava i provjeru propisanih uvjeta natječaja te ocjenu prijava koje su zadovoljile propisane uvjete.

**Članak 6.**

Na temelju provedenog postupka ocjenjivanja programa, Povjerenstvo za udruge daje prijedlog za odobravanje financijskih sredstava za programe ili projekte o kojima, uzimajući u obzir sve činjenice, odlučuje Općinski načelnik.

Na temelju Odluke iz stavka 1. ovog članka s nositeljem programa ili projekata zaključit će se Ugovor o dodjeli sredstava.

**Članak 7.**

Odluka iz članka 6. bit će objavljena na mrežnim stranicama Općine Velika Kopanica [www.velikakopanica.hr](http://www.velikakopanica.hr).

**Članak 8.**

Ova Odluka stupa na snagu danom donošenja.

**OPĆINSKI NAČELNIK**

**OPĆINE VELIKA KOPANICA**

OPĆINSKI NAČELNIK

**Ivan Meteš, dipl.ing.preh.tehn.**